ועדת העבודה, הרווחה והבריאות, כנסת 18, פרוטוקול מספר 643, 2012-02-13 12:30

חיים כץ: צהרים טובים.

חיים כץ: יום שני בשבוע, כ' בשבט, 13 בפברואר 2012.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: אני פותח דיון מחדש, לפי סעיף 110 לתקנון הכנסת, בנושא תאריך התחילה והתחולה של הצעת חוק עבודת נשים (תיקון מס' 49) (הארכת חופשת לידה בשל אשפוז יילוד), התשע"ב-2011.

חיים כץ: האם צריך להצביע על כך?

שמרית גיטלין שקד: על ההחלטה לקיים רביזיה – כן.

חיים כץ: מי בעד, ירים את ידו.

חיים כץ: בעד – 2

חיים כץ: נמנעים – אין

חיים כץ: תודה רבה.

חיים כץ: כל חברי הכנסת – בלי לנקוב במספרם – שנמצאים פה, אישרו את הרביזיה.

חיים כץ: אחרי שאישרנו, אנחנו פותחים את הדיון.

חיים כץ: היועצת המשפטית, בבקשה.

שמרית גיטלין שקד: סעיף התחילה, בנוסח שאושר בוועדה בדיון הקודם, אומר שתחילתו של חוק זה ביום פרסומו, והוא יחול לגבי לידה שאירעה ביום התחילה ואילך.

שמרית גיטלין שקד: הבקשה ברביזיה היתה להחיל את החוק גם על עובדת שהיתה בחופשת לידה מיום התחילה ואילך.

חיים כץ: לא עובדת.

חיים כץ: יולדת.

שמרית גיטלין שקד: חוק עבודת נשים מדבר על עובדת.

חיים כץ: ואם היא לא עובדת והיא יולדת?

שמרית גיטלין שקד: אם היא לא עובדת, היא לא צריכה חופשת לידה.

שמרית גיטלין שקד: זה התיקון המוצע.

חיים כץ: חזרי על התיקון המוצע.

שמרית גיטלין שקד: זה אומר שאנחנו מחילים את זה על כל עובדת שנמצאת כבר היום בחופשת לידה ואילך, כלומר לא רק מי שתלד אחרי תחילת החוק אלא מי שכבר היום נמצאת בחופשת לידה.

שמרית גיטלין שקד: נניח היא כבר ילדה והיום היא בחופשת לידה, החוק הזה יחול גם עליה.

חיים כץ: מה משרד המשפטים אומר?

שי סומך: אין לנו התנגדות להצעה.

חיים כץ: אז לאף אחד אין התנגדות.

חיים כץ: מי בעד התיקון, ירים את ידו.

חיים כץ: בעד – 2

חיים כץ: נמנעים – אין

חיים כץ: תודה רבה.

חיים כץ: הצעת החוק אושרה על-ידי כל חברי הכנסת שנוכחים באולם, ותעלה כהכנה לקריאה שנייה ושלישית במליאה בשבוע הבא, בלי נדר.

חיים כץ: אני מקווה שלא יצטרכו להשתמש בה, שכולן ילדו תינוקות בריאים וגדולים, אבל למקרה הצורך.

חיים כץ: תודה רבה, הישיבה נעולה.